صونعی ذکا ایله حاضیرلانیب گلیشدیریلن ایلک یئنی نسیل کوروناویروس (کووید-۱۹) درمانینین کلینیک سیناقلارینا باشلاندی.
مرکزی هونگ کونگ‌دا اولان اینسیلیکو مدیسین، ای‌اس‌ام۳۳۱۲ تراپوتیک (معالجه ائدیجی) محصولونون، کلینیک سیناقلار اؤنجه‌سی چالیشمالاریندا آغ‌جییرلرده‌کی ویرال یوکو و التهابی "اؤنملی اؤلچوده آزالتدیغینین" معین اولوندوغونو بیلدیردی.
کانادالی بیلیم اینسانی دکتر آلکس ژاورونکوو وئردیگی آچیقلامادا، قوروجوسو و اوست یؤنه‌تیچی‌سی اولدوغو شیرکتین درمان قونوسون‌دا یاپای ذکا ایله ایشلر گؤردوگونو ایفاده ائد‌رک،
"اۆره‌تکن صونعی ذکا، اینسان گلیشیمینین هر ساحه‌سینی دؤنوشدورور. اۆره‌تکن صونعی ذکادان ایستیفاده ائدیله‌رک اۆره‌تیلن ایکینجی کیچیک مولکول تراپوتیک درمانیمیزین آرتیق اینسان کلینیک سیناقلارینا گیردیگینی، کشف و گلیشدیرمه دؤنگوسوو گؤسترمک اوچون چوخ دقیق بیر زامان جدولینده اولدوغونو بیلدیرمکدن سون درجه سئوینجلییم" دئدی.
ژاوورونکوو، ایندییه قدر ایلک دفعه صونعی ذکا ایله حاضیرلانمیش بیر کووید-۱۹ درمانینین کلینیک سیناقلارینا باشلاندیغینا ایشاره ائد‌رک، ای‌اس‌ام۳۳۱۲ تراپوتیک محصولونون، اینسانلار اوزرینده‌کی کلینیک سیناقلارینین چین‌ده باشلایاجاغینی بیلدیردی.
آچیقلامادا، درمانین یالنیز سارس-کوو-۲نین مؤوجود و گله‌جک‌ده‌کی واریانتلارینی دئییل، دیگر کوروناویروسلاری دا هدفله‌مه‌ده تأثیرلی اولابیله‌جگی ایفاده ائدیلدی.
